૧ એપ્રિલ ૧૯૧૧ના દિવસે જલંધરમાં જન્મેલા ફૌજાસિંહ પ્યોર વેજિટેરિયન છે. મૅરથૉનમાં તેઓ ૯૦ કરતાં વધુ ઉંમરના રનરોમાં પાંચ કલાક અને ૪૦ મિનિટના ટાઇમનો વલ્ર્ડ રેકૉર્ડ ધરાવે છે. તેઓ લંડન મૅરથૉન સહિત ઘણા દેશોની મૅરથૉન જીતી ચૂક્યા છે. ફૌજાસિંહ ૯૦ કરતાં વધુ ઉંમરના રનરોના વર્ગમાં ૧૧ વિશ્વવિક્રમો બનાવી ચૂક્યા છે. ફૌજાસિંહે ગઈ કાલે લંડનના સન્માન સમારંભમાં વિશ્વભરના યુવાનોને બોધ આપતા સૂરમાં કહ્યું હતું કે ‘મારા જીવનમાં નકારાત્મકતાને સ્થાન છે નહીં. હું હંમેશાં પૉઝિટિવ અભિગમ રાખું છું. હું ખાવા માટે નથી જીવતો, પણ જીવવા માટે ખાઉં છું. રનિંગ મારી પૅશન છે અને હું મરીશ ત્યાં સુધી દોડવાનું નહીં છોડું.’